ପୋଟାସିଅମ କ୍ଲୋରାଇଡ (ଡାକ୍ତରୀ ବ୍ୟବ‌ହାର)

ପୋଟାସିଅମ କ୍ଲୋରାଇଡ (ଇଂରାଜୀ ଭାଷାରେ Potassium chloride) ଏକ ଔଷଧ ଯାହା ଅଳ୍ପ ରକ୍ତ ପୋଟାସିଅମ (low blood potassium) ଅବସ୍ଥାର ଚିକିତ୍ସା ଓ ପ୍ରତିଷେଧ ନିମନ୍ତେ ଦିଆଯାଏ । ବାନ୍ତି (vomiting), ତରଳ ଝାଡ଼ା ଓ କେତେକ ଔଷଧ ଗ୍ରହଣ ଯୋଗୁ ଅଳ୍ପ ରକ୍ତ ପୋଟାସିଅମ ହୋଇପାରେ । ଏହା ଗାଢ଼ ଆକାରରେ ଥାଏ ଯାହାକୁ ପାଟିରେ ଦେବା ପୂର୍ବରୁ ପତଳା କରିବାକୁ ହୁଏ । ଏହାକୁ ପାଟିରେ ବା ଶିରାଭ୍ୟନ୍ତର ଇନଫ୍ୟୁଜନ (slow injection into a vein) ଆକାରରେ ଦିଆଯାଏ । 

ଏହି ଔଷଧ ଅତି ଶୀଘ୍ର ଶିରାଭ୍ୟନ୍ତରରେ ଇଞ୍ଜେକସନ ଆକାରରେ ଦେଲେ ହୃତ୍‌ପିଣ୍ଡ ସମସ୍ୟା ଦେଖାଯାଇପାରେ । ପାଟିରେ ଦେଲେ ପେଟ ଯନ୍ତ୍ରଣା, ପେପ୍‌ଟିକ ଅଲସର୍ ରୋଗ (peptic ulcer disease) ବା ପାକଅନ୍ତନଳୀ ରକ୍ତସ୍ରାବ (gastrointestinal bleeding) ହୋଇପାରେ । ବୃକ୍‌କ ସମସ୍ୟା (kidney problems) ଥିଲେ ଅଧିକ ଯତ୍ନଶୀଳ ହୋଇ ଔଷଧ ଦେବାକୁ ହୁଏ । ଉଚ୍ଚ ରକ୍ତ ପୋଟାସିଅମ (high blood potassium) ନହେବା ପର୍ଯ୍ୟନ୍ତ ଗର୍ଭାବସ୍ଥା ବା ସ୍ତନ୍ୟପାନ ସମୟରେ ଏହା ବ୍ୟବ‌ହାର କଲେ ଶିଶୁପ୍ରତି ନିରାପଦ ରହିବା ବିଶ୍ୱାସ କରାଯାଏ । ସାଧାରଣତଃ ଏହାର ଫର୍ମୁଲା ୪୦ ମିମୋଲ/ଲି ଅପେକ୍ଷା ଅଧିକ ହେବା ଉଚିତ ନୁହେଁ ।


ସନ ୧୮୬୧ରୁ ପୋଟାସିଅମ କ୍ଲୋରାଇଡକୁ (Potassium chloride) ସାର (fertilizer) ଭାବରେ ବ୍ୟବସାୟୀକ ଭିତ୍ତିରେ ବ୍ୟବ‌ହାର କରାଗଲା ଓ ସନ ୧୯୫୦ରୁ ଚିକିତ୍ସା କ୍ଷେତ୍ରରେ ବ୍ୟବ‌ହାର କରାଗଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ (generic medication) ବିକ୍ରୟ ହୁଏ । ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ୧୦% ୧୦ମିଲି ସଲ୍ୟୁସନର  ହୋଲସେଲ କ୍ରୟ ମୂଲ୍ୟ ୦.୪୪ ଆମେରିକୀୟ ଡଲାର । ସଂଯୁକ୍ତ ରାଷ୍ଟ୍ରରେ ଏହାର ୧୫% ୧୦ମିଲି ସଲ୍ୟୁସନର ମୂଲ୍ୟ ୦.୪୮ ପାଉଣ୍ଡ ।

 ଆଧାର 

ଶ୍ରେଣୀ:ଔଷଧ